Odense Adresse-Contoirs Efterretninger, 1848-08-31
Vi have erholdt Hamborgerblade af 28de og 29 August. Man anseer Vaabenstilstandsunderhandlingerne i Malmø for tilendebragte og venter med Sikkerhed, at den afsluttede Vaabenstilstand vil blive ratificeret og faa Dage. Efterretningen har sin Hjemmel i mundtlige Meddelelser af den fra Malm tilbagevendte General Below og bekræftes ved overeensstemmende Beretninger fra Wismar og Lybek. Hr. v. Below indtraf nemlig den 28de med Dampskibet, Nordkap til Wismar og afgik efter et kort Ophold med et Extratog til Berlin, ifølge paalidelig Kilde yttrede han, at Stilstanden var afsluttet og at Ratificationerne med det Allerførste kunde ventes udvexlede i Lybek. En anden Korrespondent i Wismar beretter, at Generalen har sagt, at den sidste diplomatiske Forsamling i Sagen vilde afholdes i Lybek idag (den 31 August), og at da uden al Tvivl Ratificationen vilde finde Sted; samtlige tydske Havne vilde da allerede den 1 Septbr. erklæres frie for al Krigsmolest og de beslaglagte Skibe frigives den 2 Septbr.; om de andre Betingelser havde Man Jntet erfaret. Fra Lybek hedder det, at General Below har ladet melde at Vaabenstilstanden er afsluttet og at Ratificationerne skulde udvexles i Lybek den 1 Septb. "Børsenh." beretter endnu, at den svenske Udenrigsminister har allerede af 25de fra Malm meddeelt de svenske Agenter i Udlandet, at Vaabenstilstanden var saagodt som afsluttet og at han haabede om meget kort Tid at kunne melde den definitive Afslutning. "Morning Chronicle" giver i en Artikel, der har en halvofficiel Charakteer, følgende Oplysninger og Underhandlingernes Gang: Danmark havde forkastet de af Centralmagten og de preussiske Underhandlere tilbudte Betingelser, hvorpaa Lord Palmerston den 20 Aug. ved sin Gesandt i Berlin lod tilstille det preussiske Kabinet og ved Lord Cowley Centralmagten en Note, hvori han beklagede, at den brittiske Regjering eiheller kunde billige disse Betingelser; i en lignende fransk Note til Preussen var blevet udtalt det Haab, at Man vilde tilbyde Betingelser, som kunde antages af Danmark. "Morning Chronicle" tilføier, at Engelland og Frankerig havde besluttet at forhindre hvert fremtidigt Angreb paa Kongen af Danmarks Gebeet. Det er da at antage, at disse Noter have havt en væsentlig Jndflydelse paa at Man i Frankfurt og Berlin har nedstemt Tonen og Man tør vel haabe, at det i Virkeligheden maa være antagelige Betingelser, som nu foreligge, om end Deutsche Zig. ikke vil indrømme, at det er truende Noter, som Frankerig og Engelland have ladet overrække. Lord Palmerston har atter den 23de i Underhuset erklæret, at Danmark havde fuldkommen Ret til at blokere og at den engelske Regjering saameget mindre kunde indvende Noget derimod, da den fungerede som mæglende Magt. - Den anden (og sidste hessen-darmstadtske Bataillon er den 27de ankommen til Altona. Man mener, at Welcker, der er ankommen til Hamborg, først vil besøge Rendsborg, inden han begiver sig paa sin Gesandtskabs post til Sverrig. De nassauiste, weimarske og frankfurtske Kontingenter ere indlemmede i det 10de Armeekorps under Halkett og forrette Forposttjeneste i det Sundevedske (ved Alsnoer, Gravensteen og Attbøll), hvor Wrangel den 24de har holdt Mynstring over dem.